Byggðaúrræði eiga fyllilega rétt á sér , segir Einar K. Guðfinnsson . Einar Kristinn Guðfinnsson forseti Alþingis gerir byggða - og félagsleg úrræði í fiskveiðistjórnarlögunum að umtalsefni í grein í Fiskifréttum í dag . Hann bendir á að ef ríkið væri með skráða útgerð , þá væri það hin þriðja stærsta í landinu . Einungis HB Grandi og Samherji væru stærri . Til ráðstöfunar til byggðalegra og félagslegra úrræða séu um 5,3% af heildaraflaheimildunum í þorskílgildum talið . Þetta séu ríflega 28 þúsund tonn á þessu fiskveiðiári Hann víkur að áformum Vísis hf. um að hætta starfsemi á þremur stöðum á landinu og segir afleiðingarnar hrikalegar . „ Hafi menn efast um réttmæti þess að byggja félagsleg / byggðaleg úrræði inn í fiskveiðistjórnarkerfið , þá blasir réttlæting þess við þegar sú staða kemur upp sem öllum er ljós í kjölfar þess að langstærsti atvinnurekandinn hverfur á braut á fámennum stöðum . “ Og síðan segir Einar : „ Það er því algjörlega augljóst að samfélagið hefur skyldur við þessar aðstæður til þess að bregðast við . Því kallist það forsendubrestur þegar verðbólga fer fram úr væntingum manna á einhverju tímabili , þá verður stöðunni í litlu sjávarpláss við framangreindar aðstæður bara lýst sem svo miklu alvarlegri og stórfelldari . Áfall , hrun eða eitthvað álíka á þarna við ; þótt það verði að játast að manni er eiginlega orða vant . “ Sjá greinina í heild í nýjustu Fiskifréttum .